Stormers verloor Etzebeth | Nuus24
Kaapstad – Eben Etzebeth sal ses tot agt weke buite aksie wees nadat hy sy enkel in die Stormers se opwarmwedstryd teen Boland beseer het.Die Springbok-slot moes Saterdag die veld in die eerste helfte verlaat toe hy ongemaklik in 'n lynstaansprong geland het.Mediese toetse het getoon dat hy ligamente in sy linkerenkel geskeur het."Dit is slegte nuus vir die span en vir Eben, maar soos ek Saterdag na die wedstryd gesê het, beserings is deel van die spel," het die Stormers se afrigter, Allister Coetzee, gesê."Ons is gelukkig om spelers in die span te hê wat kan nader staan en die rol oorneem en dit is ons fokus vir nou – om iemand te kry wat die nr.4-trui kan dra." Die Kapenaars se eerste Super-rugbywedstryd is op 22 Februarie teen die Bulls in Pretoria.Vir die jongste sportnuus volg Nuus24Sport op Twitter.
Lees meer oor: eben etzebeth | stormers | beserings VOLGENDE OP NUUS24X
Hoe langer hy wegbly, hoe beter speel die Bulls! Hoop hy speel as die Bulls teen die stormers speel!